**Άσκηση 2.4. – Απομείωση Παγίων**

Η επιχείρηση «ΜΤ ΑΕ» αποκτά την 1/1/20Χ0 μηχάνημα με τιμή αγοράς €20.000 τοις μετρητοίς. Τα έξοδα εγκατάστασης του μηχανήματος ανήλθαν σε €2.000 και καταβλήθηκαν τοις μετρητοίς. Η ωφέλιμη ζωή του μηχανήματος εκτιμήθηκε σε 8 χρόνια, με υπολειμματική του αξία €2.000. Το πάγιο ήταν έτοιμο προς χρήση την 1/1/20Χ0.

Για την αποτίμηση του μηχανήματος μετά την αρχική του αναγνώριση η επιχείρηση εφαρμόζει το υπόδειγμα του κόστους. Για την διενέργεια των αποσβέσεων του μηχανήματος η επιχείρηση υιοθέτησε την μέθοδο της σταθερής απόσβεσης. Η λογιστική χρήση της «ΜΤ ΑΕ» ξεκινά την 1 Ιανουαρίου και λήγει την 31 Δεκεμβρίου κάθε έτους. Παρακάτω δίνονται κάποιες χρήσιμες πληροφορίες:

* Την 31/12/20Χ0 η αξία χρήσης του μηχανήματος εκτιμάται σε €18.000, ενώ η αξία ρευστοποίησης του μηχανήματος εκτιμάται σε €15.000, ενώ τα έξοδα διάθεσης θεωρούνται αμελητέα.
* Την 31/12/20Χ1 η αξία χρήσης του μηχανήματος εκτιμάται σε € 11.500, ενώ η αξία ρευστοποίησης του μηχανήματος εκτιμάται σε € 10.000, ενώ τα έξοδα διάθεσης θεωρούνται αμελητέα.
* Την 31/12/20Χ2 η αξία χρήσης του μηχανήματος εκτιμάται σε €12.000, ενώ η αξία ρευστοποίησης του μηχανήματος εκτιμάται σε €9.600, ενώ τα έξοδα διάθεσης θεωρούνται αμελητέα.
* Την 1/3/20Χ3 η επιχείρηση πούλησε του μηχανήματος προς €9.500 τοις μετρητοίς.

**Ζητείται**: Να γίνουν όλες οι λογιστικές εγγραφές που αφορούν τη λογιστική παρακολούθηση του μηχανήματος μέχρι τη διάθεσή του. Να παραθέσετε τους σχετικούς υπολογισμούς.

**Άσκηση 2.6. – Αποτίμηση των ενσώματων παγίων στοιχείων μετά την αρχική τους αναγνώριση**

Έστω ότι την 1/1/20X0 η επιχείρηση αποκτά πάγιο προς 10.000 € τοις μετρητοίς η ωφέλιμη ζωή του παγίου εκτιμάται σε 10 έτη ενώ η υπολειμματική αξία θεωρείται ότι είναι αμελητέα. Για την διενέργεια των αποσβέσεων η επιχείρηση υιοθετεί τη μέθοδο της σταθερής απόσβεσης. Ενώ το πάγιο μετά την αρχική αποτίμηση αποτιμάται βάσει της εναλλακτικής μεθόδου. Δίνονται τα παρακάτω στοιχεία σχετικά με το πάγιο :

1. Την 31/12/20X3 η δίκαιη αξία του παγίου είναι 9.000 €.

2. Την 31/12/20X5 η δίκαιη αξία του παγίου είναι 5.200 €.

3. Την 31/12/20X6 η δίκαιη αξία του παγίου είναι 2.000 €.

4. Την 31/12/20X7 η δίκαιη αξία του παγίου είναι 1.850€.

5. Την 31/12/20X8 η δίκαιη αξία του παγίου είναι 2.800 €

**Ζητείται**: να γίνουν όλες οι εγγραφές που αντιστοιχούν στα παραπάνω λογιστικά γεγονότα.